Besoek dié markte in die feestyd
JY LEES NOU Besoek dié markte in die feestyd
Pragtige geskenk-idees vir die feestyd
Spring jy laat weg met geskenk-inkopies? By dié Kersmarkte sal jy sommer gou-gou jou geskenke kan koop!
Elke Dinsdagaand van 20 November tot 18 Desember: Bryanston, Johannesburg
Die Bryanston Organic & Natural Market sal omskep word in die feestelike Moonlight Markets met vonkelende Kersliggies vir lieflike atmosfeer. Luister na die klanke van voorste musikante en straatmusikante, of kyk ’n vertoning by die kinderteater.
Plek: Culrossweg 40, Bryanston, Johannesburg
Koste: Toegang is R20 vir volwassenes; dis gratis vir kinders onder 12.
Kontak: Vir nog inligting, skakel 011 706 3671 of besoek bryanstonorganicmarket.co.za.
1–31 Desember: Pretoria
Besoek die Jakaranda-kinderhuis se Liggiefees vir Kersjolyt uit die boonste rakke. Die 21 huise word dan versier met duisende liggies en oopgestel vir die publiek. Besoekers kan ook uitsien na ’n mallemeule, groot wiel, lewende vermaak en stalletjies.
Tyd: 18:00 of 17:00 op skou-aande 22:00
Koste: R30 per kaartjie. Kaartjies word by die hek verkoop.
Kontak: Skakel 012 800 4700 of besoek jacarandachildren.co.za
4–9 Desember: Irene, Pretoria
Verlustig jou in ’n skatkis van handgemaakte mooigoed van meer as 170 talentvolle uitstallers by KAMERS/Makers. Jy kan selfs gou gunsteling-makers se skeppings aanlyn koop by shop.kamersvol.com.
Plek: Cornwall Hill College, Pretoria
Koste: Kry kaartjies teen R60 by plankton.mobi of R90 by die ingang – die prys sluit ’n beperkteoplaag- KAMERS/Makers-inkopiesak en tydskrif in. Weekkaartjies: R120
Kontak: Vir nog inligting, besoek kamersvol.com.
4–8 Desember: Kroonstad, Vrystaat
Kies uit ’n verskeidenheid handgemaakte, bekostigbare Kersgeskenke. Die teetuin sal gehalte-koffie van die Royal Roastery bedien, asook heerlike happies. Die aande beloof pret met lewende musiek en braaikos; perfek vir die hele gesin.
Plek: Verwoerdstraat 1, Kroonstad.
Kontak: Bel Carina by 083 635 2851 of stuur e-pos na carserf@compuking.co.za.
14–23 Desember: Parys, Vrystaat
Moenie die Parys Kers-Kunsmark misloop nie; daar is iets vir die hele gesin! Geniet ’n ligte maaltyd en snuffel rond by die stalletjies vir ’n lieflike geskenk.
Plek: Blikoortjies Kleuterskool, Schilbachstraat 18, Parys
Kontak: Skakel 082 958 6312 vir nog inligting.
12–22 Desember: George, Tuinroete
Die Ekliefkrismis Kersmark spog met meer as 150 stalletjies – daar sal dekor, deli-produkte en meer te koop wees. Verwag besonderse handgemaakte geskenke teen bekostigbare pryse.
Plek: Eden Place, Knysnaweg, George
Tyd: Weekdae & Saterdae: 09:00–18:00
Kontak: Vir nog inligting, besoek ekliefkrismis.co.za of skakel 072 331 4335.
16–22 Desember: George, Tuinroete
Besoek die Boerevintage-mark vir meer as 150 stalletjies met uitstallers van oor die hele land. Jy kan uitsien na handgemaakte geskenke, ’n deli-afdeling en ’n groot verskeidenheid smullekker kos.
Kontak: Vir nog inligting, skakel 072 246 7677 of kry hulle op Facebook.
1, 8, 15, 16, 17, 22 & 29 Desember: Shongweni, KwaZulu-Natal
Dié mark spog met meer as 150 stalletjies, waarvan meer as die helfte vars produkte en heerlike kos bied. Maak in Desember ’n draai vir jou Kersinkopies.
Plek: Lot 457, MR551, Shongweni
1ste, 8ste & 15de: 06:30–13:00
16de & 17de: 08:00–13:00
22ste & 29ste: 06:30–13:00
Kontak: Vir nog inligting, bel Christine by 031 777 4686 of besoek shongwenimarket.co.za.
15–22 Desember: Hillcrest, KwaZulu-Natal
Gryp ’n mandjie en loer in by die meer as 100 stalletjies wat kreun onder plaaslik gemaakte Kersbederfies. Bring die gesin vir ’n feestelike maaltyd en ’n bietjie Kersgees om die somervakansie reg te begin.
Plek: Hoërskool Hillcrest
Tyd: 09:00 – 19:00
Kontak: Vir nog inligting, skakel 083 795 0105 of besoek thefestivemarket.co.za.
Blythedale Coastal Christmas market
19–23 Desember: Blythedale-strand, Durban
Kom loer in vir ’n dag vol avontuur en die beste plaaslike vars produkte. Geniet die glybaan, ry ’n vierwielfiets, snuffel by die stalletjies rond of geniet ’n piekniek met die gesin.
Plek: Blythedale-strand 4449, Durban
Kontak: Skakel 061 820 3518 vir nog inligting of kry hulle op Facebook.
17–19 Desember: Port Elizabeth, Oos-Kaap
Die Locally Yours Market nooi jou uit om plaaslike talent te kom ondersteun. Soek die mooiste produkte en smullekker happies uit terwyl jy saam met die musikante neurie. Daar is ook ’n speelplek vir die kleinspan se vermaak.
Plek: Tramways-gebou, Lower Valleyweg 16
Kontak: Skakel 082 785 4118 vir nog inligting of kry hulle op Facebook.
3–22 Desember: Pinelands, Kaapstad
Dié mark bied ’n verskeidenheid geskenke, soos pragtige kaartjies en Kersversierings, heerlike peuselhappies, leer-items, glasware houtwerk en meer. Geniet koek en tee of ’n ligte ete in die kafeteria, wat heeldag oop is.
Plek: Kent Hall, Hoërskool Pinelands
Maandag tot Vrydag 09:00–19:00
Saterdag en Sondag 09:00–17:00 (oop op 16 Des.)
Kontak: Vir nog inligting, skakel 082 661 6080 of kry hulle op Facebook.
3–22 Desember: Bergvliet, Kaapstad
Simply South is ’n mark waar jy ’n verskeidenheid geskenke en handgemaakte mooigoed kan kry, net betyds vir die feestyd.
Plek: NG Kerk Constantia, Bergvliet
Kontak: Vir nog inligting, skakel 083 618 6366 of besoek simplysouth.co.za.
7–22 Desember: Edgemead, Kaapstad
Die Edgemead-Kersmark is een van Kaapstad se gunsteling- binnenshuise Kersmarkte; jy kan meer as 250 van die Wes-Kaap se voorste kunsvlyt-items sien. Soek iets spesiaals vir jou of ’n geliefde.
Plek: Edgemead-gemeenskapsaal, Kaapstad
Kontak: Vir nog inligting, skakel 084 882 7546 of besoek edgemeadmarket.com.
14–16 Desember: Gabriëlskloof, Wes-Kaap
Besoek Gabriëlskloof naby Botrivier en geniet alles wat die 45 versigtig uitgesoekte stalletjies aanbied, van fyngebak tot skaars vondste.
Plek: Gabriëlskloof-landgoed, net buite Botrivier, op die Swartrivier-pad, naby die N2.
Tyd: 14de: 17:00–21:00
Kontak: Vir besonderhede, skakel 028 284 9865 of besoek gabrielskloof.co.za.
15–25 & 26–29 Desember: Bettysbaai, Wes-Kaap
Besoek dié binnenshuise mark met meer at 75 uitstallers vir ’n skatkis van eklektiese vondste, voorste kunsvlyt, mode, dekor, geskenke, speelgoed, kuns en juwele. Daar is ook ’n goed toegeruste deli-afdeling asook ’n kafeteria wat gourmet-kos voorsit meals.
Plek: Disakloof-jeugkampeerterrein, Bettysbaai
15–23 & 26–28: 09:00–08:00
Kontak: Vir nog inligting, skakel 082 781 4597 of stuur e-pos na info@bettysbaymarkets.co.za.
Groote Post Christmas Country Market
16 Desember: Darling, Wes-Kaap
Besoekers kan uitsien na die voorste plattelandse produkte soos fynproewerskos, kunsvlyt en mooigoed, asook huisware en dekor. Jy sal ook Groote Post se gewilde wyne kan proe en koop. Die kleinspan kan ook uitsien na lekker aktiwiteite soos trekkerritte, gesig verf en sandkuns.
Plek: Groote Post-wynplaas
Kontak: Vir nog inligting, skakel 022 451 2202 of kry hulle op Facebook.
Die Transoranje-Kersmark was vir 21 jaar in twee weke in Desember oop. Nou is dit ’n aanlynmark en kopers van die hele land oor kan nou die talentvolle uitstallers se ware sien en bestel. Jou bestelling word binne sewe werkdae voor jou deur afgelewer, en jy kan geskenke direk aan jou gewenste ontvanger stuur. Besoek transoranjemarket.co.za vir nog inligting.
Meer oor: geskenk-idees| kersfees
Dekor-kopies: Feestelike mooigoed
Dekor-kopies: Swart en wit dekor-bykomstighede